આંબલીથી બોપલ જંક્શન પર તાજેતરમાં જ એસપી રિંગરોડ પર ફ્લાય ઓવરબ્રિજ શરૂ કરાયો છે. અત્યાર સુધી આંબલીથી બોપલ ક્રોસ રોડ થઇને સાઉથ બોપલ જવાનું સરળ હતું, કારણ કે જ્યાંથી ફ્લાય ઓવરબ્રિજ પૂરો થતો હતો ત્યાંથી સહેજ આગળ ડાઇવર્ઝન અપાયું હતું. ફ્લાય ઓવરબ્રિજના ટ્રાફિકને થ્રુ કરવા માટે વર્ષો પછી સત્તાવાળાઓએ ડાઇવર્ઝન બંધ કરી દેતાં ઇસ્કોન-આંબલી થઇને સાઉથ બોપલ જનારા વાહનચાલકોએ દોઢ કિલોમીટર આવવા-જવા સાથે કુલ ત્રણ કિલોમીટરનો ફેરો ફરવો પડે છે, જેના કારણે સમય બચાવવા મોટા ભાગના વાહનચાલકો બોપલ જંક્શનથી રોંગસાઇડે વાહન ચલાવીને અકસ્માતનો ભય નોંતરી રહ્યા છે.